
VARSTVO JABLAN IN HRUŠK
Fenološka faza
[bookmark: _Hlk134102104]Na območju Celjske regije je jablana v povprečju na opazovane lokacije in sorte v fenološki fazi BBCH 71 - 72. Pri sortah gala, zlati delišes, elstar, fuji je premer plodičev od 13 do 18 mm, medtem ko pri sortah jonagold, breaburn, idared med 18 do 22 mm. Hruška je povprečno na opazovano lokacijo in sorto v fenološki fazi BBCH 72. 
Jablanov škrlup in pepelasta plesen
Od 1. do 7. maja so bili na večini opazovanih sadjarskih lokacijah dvakrat izpolnjeni pogoji za okužbo z jablanovim škrlupom. Med 1. in 2. majem so bili izpolnjeni pogoji za lahko ali zmerno, med 3. in 4. majem, ko je padlo od 7 do 15 mm deža, pa za zmerno ali močno okužbo. Tudi v naravi smo zabeležil močne izbruhe askospor, vendar so ti bili nekoliko nižji kot ob izpolnjenih pogojih za okužbo v zadnji dekadi aprila. 
[bookmark: _Hlk135037266]Glede na vremensko napoved nadaljujte s preventivnim pristopom varstva proti škrlupu in pred napovedanimi padavinami opravite škropljenje s kontaktnimi fungicidi na osnovi a.s. ditianon: Delan Pro (2,5 L/ha), Alcoban (0,75kg/ha) ali Delan 700 WG (0,75 kg/ha).
V ekološki pridelavi se lahko uporabi pripravek Curatio – žvepleno apnena brozga, ki ima dovoljenje za nujne primere in ga smejo uporabiti samo poklicni pridelovalci, ki so registrirani za ekološko pridelavo.
V nasadih, ki so močno okuženi s pepelasto pesnijo, svetujem tudi dodajanje pripravkov kot sta: Sercadis (0,25 L/ha) ali Luna experience (0,25 L/1m višine krošnje/ha do max. 0,75 L/ha). Sercadis se uporablja tudi za zmanjšanje okužb jablanovega in hruševega škrlupa (0,25 – 0,3 L/ha). Prav tako bi bila smiselna uporaba sicer registriranih pripravkov na osnovi strobilurinov kot so: Stroby WG (0,2 kg/ha) ali Zato 50 WG (0,15 kg/ha), ki pa se ne tržijo.
V ostalih nasadi za zmanjšanje infekcijskega potenciala dodajate enega od pripravkov na osnovi močljivega žvepla kot so: AzumoWG, Cosan, Pepelin, Kumulus DF, Microthiol specilal, Microthiol disperss Thiovit jet, Vindex 80 WG, Sulfar ali Vertipin. Uporaba pripravkov na osnovi močljivega žvepla je učinkovita v toplem vremenu (temperature nad 15°C).
Jabolčni zavijač
Ob otoplitvi vremena se nadaljuje tudi let jabolčnega zavijača. O dinamiki leta in optimalnih rokih zatiranja vas bomo pravočasno obveščali. 

